
Linnavara kasutusse andmine

Korraldus kehtestatakse Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 68, 407; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230; 32, 235) § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2., 5.2.2., 7.2.6, 46, 46.4 alusel
                                        1.  ASJAOLUD JA MENETLUSE KÄIK

Linnavara- ja Majandusameti poole pöördus füüsilisest isikust ettevõtja Tatjana Razguljaeva, isikukood 46410132216, palvega anda kasutusse Narvas Linda tn 4 hoones asuvad 6. korruse ruumid moeateljee avamiseks.

Seniajani rentis füüsilisest isikust ettevõtja Tatjana Razguljaeva ruume erafirmalt ning seoses kasutatavate ruumide eelseisva kapitaalremondiga oli sunnitud oma tegevuse seal lõpetama.

Ruumide üldpind

63,8 m2
Arvestuslik üüritasu

631,60 krooni kuus

Pakutav üüritasu

861,30 krooni kuus

Seoses sellega, et taotletavates ruumides on eelmise kasutaja poolt tehtud remont ning Linnavara-ja Majandusamet hüvitab eelmisele rentnikule remondikulusid, teeme ettepaneku kehtestada üüritasu arvestamisel koefitsient K3 (kommunikatsioonidega varustatus ning tehniline seisund) = 1,5.

Linna huvi seisneb firma tegevuse jätkamises, mis tagab töökohtade säilimise Narva linnas, ja täiendavate tulude laekumises linnaeelarvesse.

Füüsilisest isikust ettevõtja Tatjana Razguljaeva avaldus arutati Narva Linnavalitsuse linnavarakomisjoni istungil 22.02.2006.a (protokoll  nr 4) ja otsustati

1. Anda füüsilisest isikust ettevõtjale Tatjana Razguljaevale, isikukood 46410132216, avalikku enampakkumist korraldamata määramata ajaks kasutusse Narvas Linda tn 4 hoones asuv 6. korruse ruumid nr 183, 185, 185a, 211, 212 (vastavalt hoone inventariseerimisplaanile) üldpindalaga 63,8 m2  moeateljee avamiseks.

2. Kehtestada üüritasu arvestamisel koefitsient K3 (üüritavate ruumide kommunikatsioonidega varustatus ning tehniline seisund) = 1,5.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata, lähtudes linna huvidest”.

3. OTSUS

Anda füüsilisest isikust ettevõtjale Tatjana Razguljaevale, isikukood 46410132216, avalikku enampakkumist korraldamata määramata ajaks kasutusse Narvas Linda tn 4 asuvad 6. korruse ruumid nr 183, 185, 185a, 211, 212 (vastavalt inventariseerimisplaanile), üldpinnaga 63,8 m², moeateljee avamiseks.

4. VAIDLUSTAMINE
Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

5. KORRALDUSE TEATAVAKS TEGEMINE

Narva Linnavalitsuse Linnavara- ja Majandusametil teha korraldus teatavaks                                 füüsilisest isikust ettevõtjale Tatjana Razguljaevale.

6. KORRALDUSE JÕUSTUMINE

Korraldus jõustub seadusega sätestatud korras.

